O'zbekistonda shifokorlar taqdiri haqida hikoya qiluvchi yangi film namoyish etiladi

Rejissyor Jamila Po'latovaning “Ayol qalbi” kinokartinasi dolzarb mavzuda yaratilgan bo'lib, unda O'zbekistonda tibbiyot sohasida faoliyat olib borayotgan shifokorlar taqdiri va kechinmalari haqida hikoya qilinadi. Bosh rolni O'zbekistonda xizmat ko'rsatgan artist, mahoratli aktrisa Ra'no Shodieva o'ziga xos talqinda olib chiqqan. Filmda uning yolg'izligi, qalbidagi kemtik tuyg'ulari o'ziga xos rakurslarda yaratilgan.

Tug'uruqxonadagi voqealar, onalik baxti ostonasidagi ayollarning kechinmalari, dramatik voqealarga boy epizodlar, mahoratli aktyorlar ijrosida olib chiqilgan. Bir so'z bilan aytganda, “Ayol qalbi” bugungi tomoshabin uchun tarbiyaviy ahamiyatga ega bo'lgan kinokartinadir.
Prezident so'nggi yillarda ayollar faolligiga, gender tenglik va xotin-qizlar muammolariga ko'p e'tibor qaratmoqda. Mazkur film aynan ayollarning onalikdan tashqari jamiyat uchun kerakli mutaxassis ekani, uning qalbi va tug'yonlari badiiy film talqinida yaratilgan.
Kinematografiya agentligi tomonidan so'nggi yillarda ayollar mavzulariga bag'ishlangan filmlar soni ortmoqda. Jumladan, “Ayol qismati”, “Mehr”, “Muhabbat bahori”, “Rangsiz tushlar”, “Faridaning 2000 qo'shig'i”, “Tutqunlik” kabi kino asarlar o'z tomoshabinlarini topmoqda.
Reklama